ไฟแนนซ์ทูเดย์
...ที่ประชุมผู้ถือหุ้นธนาคารอิสลามแห่งประเทศไทย หรือไอแบงก์ เห็นชอบแต่งตั้งคณะกรรมการชุดใหม่แทนกรรมการเก่าที่หมดวาระมีผลวันที่ 30 พ.ค.ที่ผ่านมา ได้แก่ เปรมกมลย์ ทินกร ณ อยุธยา เป็นประธาน ส่วนกรรมการใหม่ ได้แก่ ภาณุ อุทัยรัตน์ เกียรติคุณ ชาติประเสริฐอัษฎางค์ ศรีศุภรพันธ์ ธงรบ ด่านอำไพ อรศิริ รังรักษ์ศิริวร และ ธานินทร์ อังสุวรังษี กรรมการและเลขานุการธนาคาร
7 มิ.ย. 2556

...ที่ประชุมผู้ถือหุ้นธนาคารอิสลามแห่งประเทศไทย หรือไอแบงก์ เห็นชอบแต่งตั้งคณะกรรมการชุดใหม่แทนกรรมการเก่าที่หมดวาระมีผลวันที่ 30 พ.ค.ที่ผ่านมา ได้แก่ เปรมกมลย์ ทินกร ณ อยุธยา เป็นประธาน ส่วนกรรมการใหม่ ได้แก่ ภาณุ อุทัยรัตน์ เกียรติคุณ ชาติประเสริฐอัษฎางค์ ศรีศุภรพันธ์ ธงรบ ด่านอำไพ อรศิริ รังรักษ์ศิริวร และ ธานินทร์ อังสุวรังษี กรรมการและเลขานุการธนาคาร 
...เสียงลือหึ่งว่ารายชื่อกรรมการส่วนใหญ่น่าจะส่งมาจากฟากกระทรวงการคลัง ไม่เว้นแม้แต่ทีมหน้าห้องรัฐมนตรี แต่ที่วงในใครๆ ว่าไม่เหมาะสม เพราะด้วยวัยวุฒิและประสบการณ์ของกรรมการบางคนยังน้อยเหลือเกินที่จะเข้าไปดูแลองค์กรที่มีสินทรัพย์เป็นแสนล้านบาท ที่สำคัญเป็นองค์กรที่อยู่ระหว่างการฟื้นฟูกิจการ เพราะหากว่าตามธรรมเนียมหรือความเหมาะสมของการแต่งตั้งกรรมการในองค์กรรัฐวิสาหกิจ หรือจะให้ไปพลิกรายชื่อคนที่กระทรวงการคลังส่งเข้าไปนั่งเป็นบอร์ดในองค์กรรัฐวิสาหกิจ ส่วนใหญ่ต้องเป็นข้าราชการระดับ 89 ขึ้นไปทั้งนั้น 
...จับตาวันนี้ บุญทรง เตริยาภิรมย์ รมว.พาณิชย์ จะควง กิตติรัตน์ ณ ระนอง รองนายกรัฐมนตรีและ รมว.คลัง มาแถลงผลขาดทุนในโครงการรับจำนำข้าวตามคำสั่งของนายกรัฐมนตรีหรือไม่ เพราะคนไทยเจ้าของเงินภาษีที่รัฐบาลเอาไปทำโครงการรับจำนำรอฟังอยู่ว่า พวกท่านเอาภาษีประชาชนไปทำขาดทุนไว้เท่าไร ถ้ารู้ว่าขาดทุนแล้วจะแก้ไขความผิดพลาดครั้งนี้ยังไง จะปรับวิธีรับจำนำใหม่ หรือยังก้มหน้าก้มตารับจำนำแบบนี้ต่อไป 
...ด้าน ธีระชัย ภูวนาถนรานุบาล อดีต รมว.คลัง โพสต์เฟซบุ๊กส่วนตัวเห็นว่า โครงการประกันรายได้ดีกว่าการรับจำนำ เพราะหากคิดที่วงเงินขาดทุนเท่าๆ กัน การประกันรายได้จะเข้าถึงเกษตรกรมากกว่าการจำนำ 
นอกจากนี้ ยังระบุตัวเลขโครงการรับจำนำที่ทำไปแล้วกว่า 6 แสนล้านบาท ว่ามีผลขาดทุนไม่น้อยกว่า 2 แสนล้านบาท แน่นอน
...ที่น่าแปลกใจ คือ มีการขอให้รัฐเปิดเผยตัวเลขการโครงการรับจำนำข้าว ว่าระบายข้าวไปเท่าไหร่ ราคายังไง ก็ไม่มีใครให้ มูดี้ส์ขอก็ไม่ให้ พอโดนขู่ว่าจะลดเครดิตประเทศ ก็วิ่งกันวุ่นอลหม่านไปทั้งรัฐบาล ถ้าโปร่งใสทำไมต้องกลัว